สังคมข่าวหุ้น
*…ดัชนีตลาดหุ้นไทยปิดที่ระดับ 1,646.29 จุด เพิ่มขึ้น 12.29 จุด มูลค่าการซื้อขาย 46,485.93 ล้านบาท สัปดาห์นี้ต้องคอยติดตามผลการเลือกตั้งอย่างเป็นทางการ หลังจากที่ประเทศไทยจัดการเลือกตั้งไปเมื่อวันที่ 24 มี.ค. 2562 และการฟอร์มทีมรัฐบาล รวมถึงจับตาการทำ Window Dressing ก่อนที่จะปิดงบฯ ไตรมาส 1/2562
24 มี.ค. 2562

สโนว์แมน 
*…ดัชนีตลาดหุ้นไทยปิดที่ระดับ 1,646.29 จุด เพิ่มขึ้น 12.29 จุด มูลค่าการซื้อขาย 46,485.93 ล้านบาท สัปดาห์นี้ต้องคอยติดตามผลการเลือกตั้งอย่างเป็นทางการ หลังจากที่ประเทศไทยจัดการเลือกตั้งไปเมื่อวันที่ 24 มี.ค. 2562 และการฟอร์มทีมรัฐบาล รวมถึงจับตาการทำ Window Dressing ก่อนที่จะปิดงบฯ ไตรมาส 1/2562
*…GPSC ยื่นทำเทนเดอร์ฯ ซื้อหุ้น GLOW  ตั้งแต่วันที่ 25 มี.ค.-17 พ.ค. 2562 รวม 35 วันทำการ ราคา 90.8136 บาท/หุ้น หลังหักเงินปันผล ส่วนที่เหลือในอัตรา 1.177 บาทต่อหุ้น จากเดิมราคา 91.9906 บาท/หุ้น แม้ว่าการจ่ายเงินปันผลนั้นจะต้องได้รับการอนุมัติจากที่ประชุมสามัญผู้ถือหุ้น 23 เม.ย. 2562 ก่อนก็ตาม ซึ่งตามปกติผู้ถือหุ้นไฟเขียวตลอด ส่วนเงินสำหรับทำเทนเดอร์ฯ เตรียมไว้ 41,569.54 ล้านบาท ด้านราคาหุ้น GPSC ล่าสุดปิดตลาดที่  57.50 บาท เพิ่มขึ้น 0.50 บาท หรือเพิ่มขึ้น 0.88% ด้วยมูลค่าการซื้อขาย 36.17 ล้านบาท  และราคาหุ้น GLOW ล่าสุดปิดตลาดที่ 91 บาท เพิ่มขึ้น 0.25 บาท หรือเพิ่มขึ้น 0.28% ด้วยมูลค่าการซื้อขาย 385.69 ล้านบาท
*…RATCH-CK-BEM-STEC-UNIQ-GULF-BTS-ITD เรียงคิวเข้าซื้อซองเอกสาร O&amp;M มอเตอร์เวย์ สายบางปะอิน-นครราชสีมา และสายบางใหญ่-กาญจนบุรี ในช่วง 18 วันแรกที่ผ่านมา (วันที่ 27 ก.พ.-22 มี.ค. 2562)  นอกจากเอกชนไทยแล้ว ยังมีผู้สนใจเข้าซื้อเอกสารจากต่างประเทศ ทั้งจีน ญี่ปุ่น ไต้หวัน ฝรั่งเศส รวม ๆ แห่ซื้อราว 18 รายแล้ว ลุ้น ๆ จะมีใครมาซื้อซองอีกบ้าง เปิดขายเอกสารถึงวันที่ 27 มี.ค. 2562
*…EA ล่าสุดเมื่อวันที่ 22 มี.ค. 2562 โครงการโรงผลิตไฟฟ้าพลังงานลมที่จังหวัดชัยภูมิ ได้แก่ โครงการหนุมาน 5 ขนาดกำลังการผลิต 48 เมกะวัตต์ ซึ่งเป็นโครงการฯ ของบริษัทย่อย ได้เสร็จสิ้นการเชื่อมโยงระบบเข้ากับการไฟฟ้าฝ่ายผลิตแห่งประเทศไทย (กฟผ.) และได้เริ่ม COD เรียบร้อยแล้ว ก็จะเริ่มรับรู้รายได้จากโครงการฯ ทันที รอลุ้นแจ้ง COD อีก 122 เมกะวัตต์ จากก่อนหน้านี้ ระบุว่าจะมีการ COD อีก 170 เมกะวัตต์ ในช่วงเดือน มี.ค. 2562 จะส่งผลให้ผลงานในช่วงไตรมาส 1/2562 มีรายได้เติบโตเมื่อเทียบกับช่วงเดียวกันของปีก่อน จากที่โครงการโรงไฟฟ้าพลังงานลมหนุมาน ขนาดกำลังการผลิตติดตั้งรวม 260 เมกะวัตต์ COD เต็ม 100%
*…MAKRO ลุยขยายธุรกิจในต่างประเทศ โดยเมื่อวันที่ 21 มี.ค. 2562 มีการไปจัดตั้งบริษัทย่อยแห่งใหม่ในประเทศจีน เพื่อดำเนินธุรกิจค้าปลีก ค้าส่ง และธุรกิจอื่น ๆ ที่เกี่ยวข้อง มองอนาคตสดใสเพราะตลาดจีนเป็นตลาดที่ใหญ่ด้วยจำนวนประชาชน เชื่อว่าจะสร้างยอดขายได้อีกมาก
*…CHO งานเข้า!! แล้ว ถูก ขสมก. บอกเลิกสัญญาโครงการเช่าระบบบัตรโดยสารอิเล็กทรอนิกส์พร้อมอุปกรณ์ (E-Ticket) มูลค่าโครงการทั้งสิ้น 1,665 ล้านบาท โดยระบุว่า CHO ไม่สามารถปฏิบัติตามสัญญาและทำการส่งมอบงานได้ภายในระยะเวลาที่กำหนด อย่างนี้ CHO ก็เจ็บตัวไม่ใช่น้อย เพราะที่ผ่านมา ได้มีการติดตั้งระบบบัตรโดยสาร E-Ticket ครบตามจำนวน 2,600 คันแล้ว ได้งานจากภาครัฐก็ใช่ว่าจะดีเนอะ
*…ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดยบูรพา สงวนวงศ์ และสุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 MHz
*…อัปเดตตลาดทุนทุกวันจันทร์-ศุกร์ กับ “ข่าวหุ้นทีวีออนไลน์” เริ่มจาก Pre-Open Report โดยอารียานันท์ สัทธรรมสกุล เวลา 9.10 น. ตามด้วย Mid-Day Report โดยบูรพา สงวนวงศ์ เวลา 12.25 น. ปิดท้ายด้วย Post Market Report  เวลา 17.30 น.